Aron Gunnarsson

Begynnelsen av karrieren

Gunnarsson, som er født i Akureyri, startet sin fotballkarriere i den lokale klubben Þór Akureyri i 2005. Året etter flyttet han til Nederland, hvor han spilte for AZ Alkmaar.

Coventry City

Gunnarsson signerte en treårskontrakt for den engelske Championship-klubben Coventry City 17. juni 2008, etter en overgang som inkluderte en ikke oppgitt overgangssum. Gunnarsson spilte sin første kamp for klubben i første kamp den påfølgende sesongen, da laget slo Norwich City 3–1. Karrierens første mål scoret han mot Premier League-klubben Blackburn Rovers da lagene møttes i FA-cupen 14. februar 2009. I løpet av sin periode i Coventry City førte økt oppmerksomhet fra Premier League-klubber til at Coventry forbedret hans kontraktsbetingelser. Gunnarssons første seriemål ble scoret da Coventry City møtte Crystal Palace 7. april 2009. Gunnarsson ble i sin første sesong for Coventry City kåret til årets spiller av klubbens supportere, samt i klubbens Community Award.
Den påfølgende sesongen endret Gunnarsson trøyenummer fra 12 til 17, som er samme nummer som hans bror, som er profesjonell håndballspiller, hadde på sin håndballtrøye. 2010/11-sesongen fortsatte han som en av klubbens nøkkelspillere, fra sin posisjon på midtbanen. Gunnarsson spilte 42 seriekamper denne sesongen, og scoret ett mål, mot Middlesbrough.
Coventry City startet 2010/11-sesongen bra, og så ut til å være blant lagene som skulle kjempe om play-off-plassene i serien. Gunnarssons første scoring denne sesongen kom mot nylig opprykkede Millwall, i en kamp Coventry City tapte 1–3. Etter tre års spill for Coventry City, scoret Gunnarsson sitt første mål for klubben på hjemmebane Ricoh Arena, mot Preston North End, 25. september 2010. Tre dager senere scoret Gunnarsson sitt andre mål på to kamper da laget møtte Doncaster Rovers. Da kontrakten hans hadde løpt ut 10. desember samme år, hadde Gunnarsson gitt uttrykk for at han ønsket å fortsette karrieren i klubben. Uken etter mottok Gunnarsson karrierens første røde kort, da Coventry City møtte Norwich City. Gunnarsson og Coventry City ble imidlertid ikke enige om nye kontraktsbetingelser, og Gunnarsson fikk en deadline mot slutten av sesongen angående videre spill for klubben. Blant favorittene til å ta over den kontraktløse spilleren, var Cardiff City.

Cardiff City

Den 8. juli 2011 ble det kjent at Gunnarsson hadde signert for Cardiff City. Gunnarsson spilte sin debut for klubben i 1-0-seieren over West Ham. Gunnarsson pådro seg en skade i den påfølgende kampen, men var tilbake etter landslagspausen i september. Gunnarssons første kampe etter avbrekket, var da Cardiff City møtte Doncaster Rovers 10. september 2011. Fem dager senere scoret Gunnarsson to mål da han ble kåret til banens beste i 5–3-seieren over Barnsley.
Gunnarsson spilte hele kampen da Cardiff City tapte i finalen etter avgjørelse på straffesparkkonkurranse mot Premier League-klubben Liverpool i ligacupen 2012.
Gunnarsson ble første målscorer for Cardiff City noensinne i Premier League 25. august 2013, da Cardiff City slo Manchester City 3-2.

Karriere som landslagsspiller

Gunnarsson debuterte for det islandske landslaget 2. februar 2008. Gunnarsson var en del av Islands U-21-tropp, da laget spilte i EM-sluttspillet for U-21-lag, som ble spilt i Danmark. I åpningskampen slo Island vertslandet Danmark 3–1. Den påfølgende kampen, hvor Gunnarsson ble utvist, tapte Island 0–2 for Hviterussland. Island røk ut etter enda et tap. Gunnarsson har spilt fast på landslaget ved siden av U-21-deltakelsen. Han ble utpekt til kaptein for landslaget før Islands møte med Færøyene i august 2012, i en alder av 23 år. Gunnarsson hadde spilt 29 A-lagskamper for Island på dette tidspunktet. Gunarsson ble skadet under en kamp for Island i juni 2013.
Han ble tatt ut i Islands EM-tropp til EM i Frankrike 2016, der han førte dem til kvartfinalen, for så å bli slått ut av vertsnasjonen Frankrike. Dette er det beste resultatet Island har vist i en internasjonal turnering noen sinne.
Han ble tatt ut i Islands tropp til VM i fotball 2018 i Russland.